1. **KUP KÖZSÉG ÖNKORMÁNYZAT**
2. **KÉPVISELŐ-TESTÜLETE**
3. **8595 Kup Fő utca 76.**
4. ***Szám***: Pk/72-2/2024.
5. **Jegyzőkönyv**
6. ***Készült***: Kup Község Önkormányzat képviselő-testülete 2024. február 13-án 17.30 órakor megtartott nyilvános testületi ülésről.
7. ***Az ülés helye: Polgármesteri Hivatal***
8. Kup Fő utca 76.

***Jelen vannak***: Varga Imre polgármester

Szanyi Pál alpolgármester

Antal Tamás

1. Nagy Miklós képviselők (4 fő)

Ábrahám Tamás képviselő távolmaradását előzetesen bejelentette.

1. (jelenléti iv a jkv. 1. melléklete)
3. Tanácskozási joggal részt vett: Kissné Szántó Mária jegyző
4. Az 1. napirendi pontnál: Laczkó Lászlóné Mesevár Német Nemzetiségi Óvoda igazgatója

Meghívottként: Varga Éva Teréz Kup község Német Nemzetiségi Önkormányzat elnök

1. A lakosság részéről 1 fő érdeklődő volt.
2. **Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta.
3. (jelenléti iv jkv. 1. melléklete)
5. Javasolta az alábbi napirend elfogadását, a kiküldött meghívóban foglaltaknak megfelelően.
6. ( meghívó a jkv. 2. melléklete)

**Napirend**

1. Vadrózsa Német Nemzetiségi Óvoda Szervezeti és Működési szabályzata
2. Az Önkormányzat 2024. évi költségvetésének elfogadása
3. Pápai Rendőrkapitányság támogatása

A képviselők a napirendi javaslatot egyhangúlag elfogadták, más napirendre javaslat nem volt.

**Napirend tárgyalása:**

**1.) Vadrózsa Német Nemzetiségi Óvoda Szervezeti és Működési Szabályzata**

**Előadó:** **Laczkó Lászlóné óvodavezető**

**Laczkó Lászlóné óvodavezető**  szóbeli előterjesztésben ismertette a napirendet. Elmondta, hogy törvényi módosítás miatt több ponton módosítani kell a szervezeti és működési szabályzatot, így célszerűbb újat készíteni.(az alkalmazottak közalkalmazotti jogviszonya köznevelési jogviszonnyá változott, az óvodavezető helyett az intézmény vezetője igazgatói státuszba került) Az szmsz tervezetet irásban csatolta. (jkv. 3.melléklete) Kérte ennek elfogadását.

Hozzászólás nem volt.

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi határozatot hozta:

**6/2024. (II.13.) KT határozat**

Kup Község Önkormányzat Képviselő-testülete a Vadrózsa Német Nemzetiségi Óvoda Szervezeti Működési Szabályzatát az előterjesztés szerint elfogadja.

A döntést követően Laczkó Lászlóné óvodavezető javasolta, hogy az óvoda német nemzetiségi óvodaként történő működését szüntessék meg, 2021. augusztus 1-től nincs nemzetiségi végzettségű óvónő, így nem felelnek meg a feltételeknek. Intézmény átszervezése csak májusban lehetséges, kéri ennek megfontolását.

Tájékoztatásként elmondta, hogy jelenleg 2 fő sajátos nevelési igényű (sni) gyermek jár az óvodába, de további gyermekek várhatók. Az intézmény tevékenységénél csak a májusi átszervezéssel kerülhet feltüntetésre a sajátos nevelési igényű gyermekek fogadása, kérése, hogy ezzel együtt korlátozzák az sni-s gyermekek létszámát, mert többet nem tudnak ellátni a jelenlegi alkalmazotti létszámmal. Kéri a döntés előtt vitassák meg a helyzetet.

**Varga Imre polgármester** Varga Éva Teréz német nemzetiségi önkormányzat elnökét kérte, hogy a jövőben is támogassák a faluban a rendezvényeket, közösen valósítsák meg.

**Varga Éva Teréz elnök** igéretet tett, hogy költségvetésük függvényében továbbra is együttműködnek a rendezvények szervezésében, lebonyolításában.

A napirendet követően Laczkó Lászlóné óvodavezető és Varga Éva Teréz elnök elhagyták az ülést.

**2.) Az Önkormányzat 2024. évi költségvetésének elfogadása**

**Előadó:** **Varga Imre polgármester**

**Varga Imre polgármester** polgármester megállapította, hogy a képviselők a napirend anyagát – a költségvetési rendelet tervezetet – a meghívóval együtt kézhez kapták. (jkv. 4.melléklete) Kérte a véleményeket, javasolta a rendelet elfogadását.

Hozzászólás nem volt, a képviselők a tervezettel egyetértettek, a polgármester kérte a szavazást.

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi rendeletet alkotta:

**Kup Község Önkormányzata Képviselő-testületének**

**1/2024. (II. 14.) önkormányzati rendelete**

**az Önkormányzat 2024. évi költségvetéséről**

(A rendelet jegyzőkönyv 5. melléklete)

**3.) Pápai Rendőrkapitányság támogatási kérelme**

**Előadó: Varga Imre polgármester**

**Varga Imre polgármester** megállapította, hogy a képviselők a Pápai Rendőrkapitányság levelét a meghívóval együtt kézhez kapták. (jkv. 6. melléklete) Szóbeli kiegészítésként elmondta, hogy a támogatás személyi juttatásra, és (vagy) tárgyi eszköz beszerzésre is adható. A személyi juttatásra nyújtott támogatás esetén a bűnmegelőzési célú közterületi órák emelése történik, a közterület fokozott ellenőrzése érdekében.

Javaslata 20.000 Ft támogatás biztosítása személyi juttatásra.

A képviselők a polgármester javaslatával értettek egyet.

A polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**7/2024. (II.13.) KT határozat**

Kup község Önkormányzat Képviselő-testülete a Pápai Rendőrkapitányság részére 2024. évben 20.000 Ft támogatást biztosít, személyi juttatásra.

Kup község Önkormányzat Képviselő-testülete hozzájárul nevének, címének, adószámának kezeléséhez.

Utasítja a képviselő-testület a polgármestert, hogy a döntésről a Pápai Rendőrkapitányságot értesítse.

**Felelős:** polgármester

**Határidő:** 2024. február 25.

Több napirend, hozzászólás nem volt, a polgármester a képviselő-testület ülését 18.30 órakor bezárta.

K.m.f.

2. Varga Imre Kissné Szántó Mária
3. polgármester jegyző